Biotopen er blomsterrike enger nær kysten, ofte nede på stranden. Arten er registrert på cirka 20 lokaliteter fra Eigersund i Rogaland til Hvaler i Østfold. En angivelse fra Hå i Rogaland kan ikke bekreftes da det verken foreligger foto eller belegg. Habitatet er utsatt for gjengroing, utbygging og slitasje. Dette fører til at forekomstene reduseres og fragmenteres.